Т1елхиг д1аваьккхича, цуьнца д1абахара дуккха а муртазекъаш. Уьш цуьнан гергара нах, уьйр-безам берш, захалш бара. Эвтархойн Ахьмадан шена керла эскар вовшахтоха дийзира. Дика таро йолуш а, наха лоруш а стаг вара Эвтархойн Ахьмадан доттаг1а Шелара Мурин Элаха. Цо Шелара хьовха, гонахарчу ярташкара а эскар вовшахтуьйхира Эвтархойн Ахьмадана. Баьчча вевзаш хиларна, къонахий сиха т1аьхьах1уьттура шена олура Элахас. Царна доккха сий хетара Эвтархойн Ахьмад санна волчу к1антана т1аьхьа а х1иттина г1азот даккхар.